মাদ্রাজ প্রেসিডেন্সির প্রশাসনিক বিভাগ
বর্তমান তামিলনাড়ু, অন্ধ্রপ্রদেশ এবং কর্ণাটক, কেরালা, তেলেঙ্গানা ও ওড়িশার একাধিক জেলা ও তালুক নিয়ে গঠিত ছিল ব্রিটিশ ভারতের দক্ষিণতম প্রশাসনিক খণ্ড মাদ্রাজ প্রেসিডেন্সি৷ রামনাড় ও পুদুকোট্টাইয়ের মতো ছোট বড় দেশীয় রাজ্যগুলিও স্বাধীন ভারতে মাদ্রাজ প্রেসিডেন্সির অন্তর্ভুক্ত করা হয়৷ ১৯৫০ খ্রিস্টাব্দে ভারত সংবিধান স্বীকৃত গণতন্ত্রে পরিণত হলে মাদ্রাজ প্রেসিডেন্সি মাদ্রাজ প্রদেশে পরিবর্তিত হয়৷ ১৯৫৩ খ্রিস্টাব্দে এই প্রেসিডেন্সির তেলুগু ভাষী জেলাগুলি নিয়ে অন্ধ্র রাজ্য গঠন করা হয়৷ এর পরপর ১৯৫৯ খ্রিস্টাব্দে কন্নড় ভাষী ও মালয়ালম ভাষী জেলা ও অঞ্চল যথাক্রমে মহীশূর ও ত্রিবাঙ্কুর রাজ্যের সাথে যুক্ত করা হয়৷